**DĖL PRITARIMO ROKIŠKIO TURIZMO IR TRADICINIŲ AMATŲ INFORMACIJOS IR KOORDINAVIMO CENTRO 2020 METŲ VEIKLOS ATASKAITAI**

2021 m. kovo 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimo Nr. TS-43, 273 punktu, Rokiškio rajono savivaldybės taryba n u s p r e n d ž i a:

Pritarti Rokiškio turizmo ir tradicinių amatų informacijos ir koordinavimo centro 2020 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL PRITARIMO ROKIŠKIO TURIZMO IR TRADICINIŲ AMATŲ INFORMACIJOS IR KOORDINAVIMO CENTRO 2020 METŲ VEIKLOS ATASKAITAI“ AIŠKINAMASIS RAŠTAS**

2020-03-26

Rokiškis

**Parengto sprendimo projekto tikslai ir uždaviniai.** Teikiamo sprendimo projekto tikslas yra gauti savivaldybės tarybos pritarimą teikiamai Rokiškio turizmo ir tradicinių amatų informacijos ir koordinavimo centro 2020 metų veiklos ataskaitai. Teikiamo sprendimo projekto uždavinys – vertinant Rokiškio turizmo ir tradicinių amatų informacijos ir koordinavimo centro 2020 metų veiklos ataskaitą analizuoti įstaigos veiklos efektyvumą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 19 punktas. Rokiškio rajono savivaldybės tarybos reglamento, patvirtintas Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punktas.

**Sprendimo projekto esmė.** Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punkte nurodyta, kad „Biudžetinių ir viešųjų įstaigų, įmonių, organizacijų vadovai atsiskaito ir teikia savo veiklos ataskaitas Savivaldybės tarybai ir Merui iki balandžio 30 d.“. Rokiškio turizmo ir tradicinių amatų informacijos ir koordinavimo centro veiklos ataskaita rengta pagal Komunikacijos ir kultūros skyriaus rekomenduotą formą. Ataskaitos struktūrinėse dalyse pateikiama 2020 metų informacija pagal šias struktūrines dalis: trumpas įstaigos aprašymas, veiklos sąlygos (žmogiškieji ištekliai, padalinių skaičius, infrastruktūra ir jos pokyčiai, paslaugų teikimo infrastruktūra, pagrindinės pajamų ir išlaidų grupės), įstaigos funkcijų vykdymas bei pasiekimai ir įvertinimai, valdymo sprendimai (darbo organizavimo pokyčiai, organizacinės kultūros, palankaus mikroklimato kūrimo sprendimai, įstaigos reprezentavimo ir įvaizdžio sprendimai, kolegialaus patariamojo organo veikla), kita informacija pagal poreikį. Kur galima, rezultatai lyginami su 2019 metų veikla.

**Galimos pasekmės, priėmus siūlomą tarybos sprendimo projektą:**

* **teigiamos** – teisės aktų vykdymas, veiklos efektyvumo analizė;
* **neigiamos** – nenumatyta.

**Kokia sprendimo nauda Rokiškio rajono gyventojams.** Rokiškio turizmo ir tradicinių amatų informacijos ir koordinavimo centro veiklos ataskaita yra vieša ir Rokiškio rajono savivaldybės gyventojai gali išsamiai susipažinti su įstaigos veikla, įvertinti teikiamų paslaugų kokybinius ir kiekybinius rodiklius ir teikti pasiūlymus, pageidavimus.

**Finansavimo šaltiniai ir lėšų poreikis**. Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Komunikacijos ir kultūros skyriaus vedėja Irena Matelienė